Hannibal Hamlin

Hannibal Hamlin (27. elokuuta 1809 Paris Hill, Maine – 4. heinäkuuta 1891 Bangor, Maine) oli yhdysvaltalainen poliitikko, joka toimi useaan otteeseen senaattorina (1848-1857; 1857-1861; 1869-1881) sekä Yhdysvaltain varapresidenttinä presidentti Abraham Lincolnin presidenttikaudella.

Hamlin syntyi Mainen osavaltiossa ja aloitti poliittisen uransa Mainen osavaltionkongressin alahuoneessa 1830-luvulla. Hän lähti Mainen edustajainhuoneesta vuonna 1841 ja pääsi toisella yrittämällään vuonna 1843 Yhdysvaltain kongressiin. Hamlin oli uransa alkuvaiheessa demokraatti, mutta hän loikkasi vuonna 1856 republikaanipuolueeseen.

Hamlin oli alkuvuonna 1857 hetken aikaa Mainen kuvernööri, jonka jälkeen hän toimi Yhdysvaltain senaatissa 1857–61. Hamlin oli vuosina 1861–1865 15. Yhdysvaltain varapresidentti Abraham Lincolnin ensimmäisellä presidenttikaudella. Tämän jälkeen Hamlin toimi jälleen senaattorina vuosina 1869–81. Vuosina 1881–1882 Hamlin toimi Yhdysvaltain Espanjan-suurlähettiläänä.

Hamlin kuoli Bangorissa, Mainessa 1891.

Lähteet 

Mainen kuvernöörit
Yhdysvaltain edustajainhuoneen jäsenet
Yhdysvaltain senaatin jäsenet
Yhdysvaltain varapresidentit
Yhdysvaltalaiset demokraattipoliitikot
Yhdysvaltalaiset republikaanipoliitikot
Vuonna 1809 syntyneet
Vuonna 1891 kuolleet